

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 335-01/24-01/2**

**URBROJ: 2198-31-01-24-1**

**Gračac, 16. prosinca 2024. godine**

Na temelju članka 9. Zakona o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20, 126/21), članka 6. Odluke o ugostiteljskoj djelatnosti na području Općine Gračac („Službeni glasnik Općine Gračac“ 5/15) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) donosim

**Odluku**

**o produženju radnog vremena ugostiteljskih objekata**

**Članak 1.**

Svi ugostiteljski objekti iz skupine „Restorani i Barovi“ na području Općine Gračac mogu produžiti radno vrijeme prigodom manifestacije „Božić u Gračacu“ te obilježavanja božićnih i novogodišnjih blagdana, odnosno svim danima, počevši od 20. prosinca 2024. do 14. siječnja 2025. godine, kada mogu raditi najduže do 05,00 sati ujutro, a ozvučenje otvorenih prostora objekata može trajati najduže do 24.00 sata.

**Članak 2.**

Produženo radno vrijeme iz članka 1. ove Odluke odobrava se uz obvezu ugostitelja da se pridržavaju odredbi Zakona o zaštiti od buke „Narodne novine“ broj 30/09, 55/13,153/13, 41/16, 114/18 i 14/21), Odluke o dozvoljenom prekoračenju najviše dopuštene razine buke („Službeni glasnik Općine Gračac“ 2/17) i propisa koji uređuju javni red i mir.

**Članak 3.**

Ova Odluka stupa na snagu danom donošenja, a objavit će se na službenoj internetskoj stranici Općine Gračac [www.gracac.hr](http://www.gracac.hr).

**OPĆINSKI NAČELNIK:**

**Robert Juko, ing.**